1.  ปัจจัยความเสี่ยง

  การดำเนินงานของกลุ่มบริษัทมีปัจจัยความเสี่ยงที่เกี่ยวข้องและอาจมีผลกระทบโดยตรงต่อกลุ่มบริษัท
  และ/หรือผู้ลงทุนอย่างมีนัยสำคัญ ดังรายละเอียดต่อไปนี้

1.  ความเสี่ยงด้านการจัดหาวัตถุดิบ

  จากลักษณะของธุรกิจประกอบแผงวงจรอิเล็กทรอนิกส์
  ซึ่งจะต้องใช้วัตถุดิบที่หลากหลายชนิดจำนวนมาก
  ทำให้บริษัทมีความเสี่ยงทางด้านการขาดแคลนวัตถุดิบบางชนิด
  การจัดหาวัตถุดิบเข้ามาไม่ทันตามกำหนดการผลิตที่วางไว้
  หรือทางด้านการเปลี่ยนแปลงราคาวัตถุดิบ ซึ่งอาจส่งผลกระทบต่อรายได้
  และค่าใช้จ่ายในการผลิตของบริษัท อย่างไรก็ตาม
  จากประสบการณ์ของบริษัทในการดำเนินธุรกิจมามากกว่า 10 ปี
  บริษัทได้สร้างความสัมพันธ์ที่ต่อเนื่องระยะยาวกับผู้จำหน่ายวัตถุดิบหลายรายทั้งในและต่างประเทศ
  และบริษัทได้มีการปรับปรุงและพัฒนาประสิทธิภาพของระบบการบริหารวัตถุดิบคงคลังและการจัดซื้ออย่างต่อเนื่อง
  อันจะทำให้ความเสี่ยงด้านนี้ลดลง

2.  ความเสี่ยงด้านลูกค้า

  ที่ผ่านมา บริษัทยังไม่มีการขายสินค้าให้แก่ลูกค้ารายใดเกินร้อยละ 30 ของยอดขายรวม
  เป็นเวลา 4 ปีติดต่อกัน อย่างไรก็ตาม ยอดขายส่วนใหญ่ประมาณร้อยละ 83
  เป็นการขายให้แก่ลูกค้ารายใหญ่ 10
  รายทั้งนี้เนื่องจากลูกค้ารายใหญ่ดังกล่าวเป็นลูกค้าเก่าแก่ของบริษัทและมีความต้องการสินค้าในปริมาณที่ค่อนข้างสูงเมื่อเทียบกับกำลังการผลิตของบริษัท
  ดังนั้น
  บริษัทจะมีความเสี่ยงจากการสูญเสียลูกค้ารายใหญ่บางรายอันจะมีผลกระทบต่อการลดลงของยอดขายของบริษัทได้
  แต่อย่างไรก็ดี ลูกค้า 10 รายแรกนั้นได้กระจายอยู่ในหลายอุตสาหกรรม ความเสี่ยงออกไปทำให้
  บริษัทไม่ขึ้นกับลูกค้ารายใด ไม่ขึ้นกับลูกค้าในอุตสาหกรรมใดอุตสาหกรรมหนึ่ง

  เพื่อลดความเสี่ยงดังกล่าว บริษัทได้ดำเนินการเพิ่มกำลังการผลิตเพื่อตอบสนองลูกค้ารายอื่นๆ
  อันเป็นการปรับสัดส่วนการจำหน่ายแก่ลูกค้าให้เหมาะสม
  โดยบริษัทได้ดำเนินการขยายกำลังการผลิตในปี 2545 ที่ผ่านมาในส่วนของ SMT &
  AIประมาณร้อยละ 48
  ทำให้สามารถเพิ่มการผลิตเพื่อรองรับความต้องการของลูกค้ารายอื่นได้มากขึ้น
  และบริษัทคาดว่าจะดำเนินการขยายกำลังการผลิตในส่วนของSMT เพิ่มในปี2546
  ประมาณร้อยละ20
  รวมทั้งบริษัทได้ดำเนินการขยายฐานลูกค้าให้กว้างขึ้นทั้งในยุโรปและสหรัฐอเมริกาซึ่งคาดว่ากลุ่มบริษัทจะมีฐานลูกค้าเพิ่มขึ้นเป็นจำนวนรวมไม่น้อยกว่า
  50ราย จากปัจจุบันซึ่งบริษัทและบริษัทย่อยมีฐานลูกค้าทั้งสิ้นกว่า 40 ราย

3.  ความเสี่ยงด้านอัตราแลกเปลี่ยน

  เนื่องจากลักษณะธุรกิจของกลุ่มบริษัทที่ต้องนำเข้าวัตถุดิบเป็นเงินตราสกุลดอลล่าร์สหรัฐเป็นส่วนใหญ่
  แม้ว่าจะมีรายได้จากการส่งออกอิงเงินตราสกุลดอลล่าร์สหรัฐซึ่งเป็นรายได้ส่วนใหญ่มาชดเชย
  กลุ่มบริษัทยังมีความเสี่ยงจากอัตราแลกเปลี่ยนดังกล่าวอยู่บ้าง สำหรับในปี 2545 ที่ผ่านมา
  บริษัทมีขาดทุนจากอัตราแลกเปลี่ยนสุทธิประมาณ 0.05 ล้านบาท อย่างไรก็ตาม
  บริษัทได้ดำเนินการบริหารความเสี่ยงด้านนี้
  โดยการจัดการให้เงินรับสกุลเงินตราต่างประเทศจากการขายสินค้า
  สอดคล้องกับการชำระเงินค่าวัตถุดิบที่เป็นเงินตราต่างประเทศ
  ซึ่งจะช่วยให้ความเสี่ยงด้านนี้ลดลง

4.  ความเสี่ยงด้านการรักษาบุคลากรที่มีประสบการณ์และความรู้ความสามารถ

  เนื่องจากธุรกิจการประกอบแผงวงจรอิเล็กทรอนิกส์ จำเป็นต้องอาศัยบุคลากรที่มีประสบการณ์
  รวมทั้งแรงงานที่มีทักษะพอสมควร ดังนั้น บริษัทจึงเน้นการอบรมพนักงาน ให้มีความรู้
  ความเข้าใจในธุรกิจ พัฒนาทักษะแรงงานให้ทันต่อการเปลี่ยนแปลงของตลาด
  การสร้างขวัญกำลังใจและทัศนคติที่ดีแก่พนักงานที่มีต่อบริษัท
  และให้พนักงานเข้ามีส่วนร่วมในการดำเนินงาน
  ซึ่งจะเห็นได้ว่าบริษัทสามารถรักษาพนักงานให้อยู่กับบริษัทได้ดีพอสมควร
  นอกจากนี้บริษัทยังได้สร้างวิธีการทำงานให้เป็นระบบ เพื่อลดความเสี่ยงด้านบุคลากรลง

5.  ความเสี่ยงด้านการเปลี่ยนแปลงเทคโนโลยี

  โดยทั่วไป
  ความเสี่ยงในด้านการเปลี่ยนแปลงเทคโนโลยีการประกอบแผงวงจรอิเล็กทรอนิกส์สำหรับผู้ให้บริการประกอบแผงวงจรอิเล็กทรอนิกส์
  (PCBA) มีไม่มากนัก
  เนื่องจากจะเป็นลักษณะค่อยเป็นค่อยไปในการพัฒนาการใช้แผงวงจรอิเล็กทรอนิกส์เพื่อผลิตสินค้าใหม่ๆ
  โดยที่บริษัทได้ติดตามการเปลี่ยนแปลงเทคโนโลยีในตลาดและจัดให้มีการฝึกอบรมพนักงานอย่างต่อเนื่อง
  โดยในปี2546 บริษัทมีนโยบายในการฝึกอบรมพนักงานให้มีความรู้ในด้านการผลิตเทคโนโลยี่แบบ
  Flip Chip ซึ่งเป็นเทคโนโลยีซึ่งที่ทันสมัยที่สุดเทคโนโลยีหนึ่งในท้องตลาดปัจจุบันและยังมี
  ซึ่งสามารถทำได้ ตลาดรองรับการเจริญเติบโตทางด้านเทคโนโลยีนี้ ในอนาคต